Likumprojekts

**Grozījumi Ārstniecības likumā**

Izdarīt Ārstniecības likumā (Latvijas Republikas Saeimas un Ministru Kabineta Ziņotājs, 1997, 15. nr.; 1998, 7. nr.; 2000, 13. nr.; 2001, 15. nr.; 2004, 9., 13. nr.; 2005, 14. nr.; 2006, 14. nr.; 2007, 8., 21., 24. nr.; 2008, 13. nr.; 2009, 10., 15. nr.; Latvijas Vēstnesis, 2009, 200., 205. nr.; 2010, 105., 170. nr.; 2011, 62. nr.; 2012, 108. nr.; 2013, 87. nr.; 2014, 194. nr.; 2015, 127. nr.; 2016, 249. nr.; 2017, 117., 242. nr.; 2018, 253. nr.) šādus grozījumus:

1. 1. pantā

izteikt 20. un 21. punktu šādā redakcijā:

“20) klīniskās vadlīnijas – pierādījumos balstīts, sistematizēts un regulāri aktualizēts ieteikumu kopums lēmumu pieņemšanas atbalstam ārstniecības personām un pacientiem par piemērotāko ārstniecību noteiktos klīniskos gadījumos.

21) medicīniskās ierīces:

a) jebkurš instruments, aparāts, ierīce, programmatūra, implants, reaģents, materiāls vai cits priekšmets, kurš atbilst Eiropas Parlamenta un Padomes 2017. gada 5. aprīļa regulas (ES) Nr. 2017/745, kas attiecas uz medicīniskām ierīcēm, ar ko groza Direktīvu 2001/83/EK, Regulu (EK) Nr. 178/2002 un Regulu (EK) Nr. 1223/2009 un atceļ Padomes Direktīvas 90/385/EK un 93/42/EEK (turpmāk – 2017/745) 2. panta 1) apakšpunkta minētajai definīcijai,

b) in vitro diagnostikas medicīniskā ierīce, kas atbilst Eiropas Parlamenta un Padomes 2017. gada 5. aprīļa regulas (ES) Nr. 2017/746 par in vitro diagnostikas medicīniskām ierīcēm un ar ko atceļ Direktīvu 98/79/EK un Komisijas Lēmumu 2010/227/ES 2. panta 2) apakšpunktā minētajai definīcijai;"

 papildināt ar 30., 31. un 32. punktu šādā redakcijā:

“30. klīniskais algoritms – precīzs, standartizēts rekomendējamo darbību apraksts, lai veiktu secīgu darbību virkni veselības aprūpes problēmu, klīnisko situāciju risināšanai un mērķa sasniegšanai.

31. klīniskais ceļš – atbilstoši klīniskajam algoritmam vai klīniskajām vadlīnijām pacientu grupām definēts un strukturēts multidisciplinārs ārstniecības plāns.

32. ārsts stažieris – likumā noteiktajos gadījumos ārsts vai zobārsts, kas nav sertificēts pasmatspecialitātē, apakšspecialitātē vai papilspecialitātē un strādā specialitātē attiecīgajā sertificēta speciālista, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi, vadībā.”.

2.  9. pantā:

 svītrot pirmajā daļā vārdus “Ārstniecības personu, ārstniecības atbalsta personu,”;

papildināt ar 1.1 daļu šādā redakcijā:

“(1.1) Ministru kabinets nosaka Ārstniecības personu un ārstniecības atbalsta personu reģistra izveidi, papildināšanu, uzturēšanu, reģistrācijas termiņa apturēšanu, reģistrācijas anulēšanu un prasības ārstniecības personu un ārstniecības atbalsta personu reģistrācijai, pārreģistrācijai, reģistra atjaunošanai, profesionālās atbilstības pārbaudei.”

3. Izteikt likuma 9.1 pantu šādā redakcijā:

“9.1 pants. (1) Ārstniecību veic atbilstoši klīniskajām vadlīnijām, klīniskajiem algoritmiem un pacientu ceļiem vai ārstniecībā izmantojamo metožu un zāļu lietošanas drošības un ārstēšanas efektivitātes novērtējumam.

(2) Ministru kabinets nosaka kā izvērtē, reģistrē un ievieš klīniskās vadlīnijas, klīniskos algoritmus un klīniskos ceļus.”.

4. Papildināt likumu ar 10.2 pantu šādā redakcijā:

“10.2 pants. (1) Lai nodrošinātu sistēmisku multidisciplināru visu vai atsevišķu noteiktu nāves gadījumu anonīmu izmeklēšanu, kas identificē cēloņus un ar to saistītos novēršamus un labojamus faktorus, organizē mirstības konfidenciālo analīzi.

(2) Ministru kabinets nosaka kā organizē visu vai atsevišķu noteiktu mirstības konfidenciālo analīzi.”.

 5. 26. pantā:

 papildināt ar 1.1 daļu šādā redakcijā:

“(11) Ārstniecības personu un ārstniecības atbalsta personu reģistrā atsaka reģistrēt vai pārreģistrēt ārstniecības personu vai ārstniecības atbalsta personu, un atjaunot ārstniecības personas vai ārstniecības atbalsta personas reģistrācijas termiņu reģistrā, ja attiecīgajai ārstniecības personai vai ārstniecības atbalsta personai ir noteikta ierobežota rīcībspēja.”

 papildināt ar 2.1 un 2.2 daļu šādā redakcijā:

(21) Patstāvīgi nodarboties ar ārstniecību konkrētā māsas profesijas specialitātē atbilstoši Ministru kabineta noteiktajai kompetencei atļauts ārstniecības personu reģistrā reģistrētām māsām, kuras ieguvušas profesionālās pilnveides izglītības apliecību par attiecīgās specialitātes apguvi vai ieguvušas attiecīgās specialitātes ārstniecības personas sertifikātu vai izglītības dokumentu par attiecīgās specialitātes apguvi.

(22) Patstāvīgi nodarboties ar ārstniecību konkrētā māsas (vispārējās aprūpes māsas) profesijas specialitātē vai ārstnieciskā vai diagnostiskā metodē māsu praksē atbilstoši Ministru kabineta noteiktajai kompetencei atļauts ārstniecības personu reģistrā reģistrētām māsām (vispārējās aprūpes māsām), kuras bija ieguvušas attiecīgās specialitātes sertifikātu vai attiecīgās ārstnieciskās vai diagnostiskās metodes vai ir ieguvušas attiecīgās specialitātes vai attiecīgās ārstnieciskā vai diagnostiskā metodes profesionālās pilnveides izglītības apliecību.”

6. Izslēgt 28. pantu.

7. 29. pantā:

 papildināt pirmās daļas otro teikumu aiz vārda “personu” ar vārdiem “sertifikācijas eksāmena un”.

izteikt otrās daļas 3. punktu šādā redakcijā:

“3) Latvijas Māsu asociācija – vecmāšu un zobu higiēnistu sertifikāciju.”

 papildināt ar 2.1 daļu šādā redakcijā:

“(21) Latvijas Māsu asociācija saskaņo un apstiprina profesionālās neformālās tālākizglītības pasākumus māsas, zobārsta asistenta un māsas palīga profesijā.”

 8. Izteikt 31. pantu šādā redakcijā:

“31. Personas ar ārvalstu medicīniskās izglītības diplomu iegūst tiesības nodarboties ar ārstniecību un pacientu aprūpi pēc ārstniecības personas profesionālās kvalifikācijas atzīšanas likuma “Par reglamentētajām profesijām un profesionālās kvalifikācijas atzīšanu” noteiktajā kārtībā. Speciālista prakses tiesības minētās personas iegūst šajā likumā noteiktajā kārtībā.”.

 9. 33. pantā:

 aizstāt pirmajā daļā vārdus “sertificētas ārstniecības personas” ar vārdiem “specialitātē sertificēta speciālista, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi.”.

papildināt ar 3.1 daļu šādā redakcijā:

“(31) Rezidenti ārpus rezidentūras studiju programmas var strādāt ārsta stažiera amatā apgūstamajā pamatspecialitātē, apakšspecialitātē vai papildspecialitātē, ārstniecības iestādē, ar kuru rezidentam nav noslēgts darba līgums par rezidentūras programmas apguvi. Kompetences apjomu ārstam stažierim nosaka Ministru kabineta noteiktajā kārtībā. Par personas darbu ārsta stažiera amatā ir atbildīgs attiecīgās ārstniecības iestādes attiecīgajā specialitātē sertificēts speciālists, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi.”.

10. Izteikt 34. panta pirmo daļu šādā redakcijā:

“(1) Ārstniecības iestādes vadītājs ir tieši atbildīgs par atbilstošu medicīnisko ierīču ekspluatāciju ārstniecības iestādē. Ministru kabinets nosaka:

1) būtiskās prasības medicīniskajām ierīcēm, vienreiz lietojamo medicīnisko ierīču pārstrādei, kā arī medicīnisko ierīču laišanai tirgū un nodošanai ekspluatācijā (ieviešanai);

2) kārtību, kādā tiek vākta un publicēta informācija par medicīnisko ierīču ražotājiem, to ražotajām medicīniskajām ierīcēm;

3) prasības medicīnisko ierīču izplatīšanai un ekspluatācijai, kā arī medicīnisko ierīču tehniskajai uzraudzībai.”.

 11. Papildināt likumu ar 39.1 pantu šādā redakcijā:

“39.1 Ārsts, kurš sasniedzis 65 gadu vecumu un kuram  beidzies sertifikāta derīguma termiņš drīkst nodarboties ar ārstniecību ārsta stažiera amatā pamatspecialitātē, apakšspecialitātē, papildspecialitātē vai lietot atsevišķu izmeklēšanas vai ārstēšanas metodi tikai sertificēta speciālista, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi, vadībā. Šīm personām tiesības nodarboties ār ārstniecību ārsta stažiera amatā ir ne ilgāk kā pieci gadi. Par personas darbu ārsta stažiera amatā ir atbildīgs attiecīgās ārstniecības iestādes attiecīgajā specialitātē sertificēts speciālists, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi.”

12. Papildināt likuma ar 43.2 pantu šādā redakcijā:

“43.2 Zobārsts, kurš sasniedzis 65 gadu vecumu un kuram  beidzies sertifikāta derīguma termiņš drīkst nodarboties ar ārstniecību ārsta stažiera amatā pamatspecialitātē vai apakšspecialitātē tikai sertificēta zobārsta, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi, vadībā. Šīm personām tiesības nodarboties ar ārstniecību ārsta stažiera amatā ir ne ilgāk kā pieci gadi. Par personas darbu ārsta stažiera amatā ir atbildīgs attiecīgās ārstniecības iestādes attiecīgajā specialitātē sertificēts speciālists, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi.”

13. Aizstāt likuma 45.1 pantā vārdus “uztura speciālists” ar vārdiem “uztura terapeits”.

14. Izteikt likuma 69.1 panta pirmās daļas 1. punktu šādā redakcijā:

“1) Pacientu tiesību likumā noteiktās pacienta tiesības un pienākumi;”.

15. Papildināt likumu ar 69.2 un 69.3 pantu šādā redakcijā:

“69.2 pants. (1) Persona, kam kriminālprocesā noteikts medicīniska rakstura piespiedu līdzeklis, 14 dienu laikā pēc tiesas lēmuma noraksta saņemšanas sazinās ar tiesas lēmumā norādīto ārstniecības iestādi, to darot klātienē vai attālināti, lai vienotos par ārstēšanas uzsākšanu. Izņēmums ir personas, kuras saskaņā ar tiesas lēmumu ārstniecības iestādē tiek nogādātas policijas pavadībā.

 (2) Ierodoties ārstniecības iestādē pirmo reizi, persona tiek iepazīstināta ar iestādē noteikto medicīniska rakstura piespiedu līdzekļa izpildes kārtību. Persona ar parakstu apliecina, ka informāciju ir sapratusi un apņemas to ievērot.

69.3 pants. (1) Persona, kam kriminālprocesā noteikts medicīniska rakstura piespiedu līdzeklis, ārstējas tiesas lēmumā norādītajā ārstniecības iestādē. Ārstēšanos citā ārstniecības iestādē drīkst uzsākt tikai saskaņā ar jaunu tiesas lēmumu.

 (2) Iesniegumu tiesai ar pamatojumu ārstniecības iestādes maiņai iesniedz persona, kam ārstēšana psihiatriskajā ārstniecības iestādē noteikta kā medicīniska rakstura piespiedu līdzeklis kriminālprocesā, šīs personas likumiskais pārstāvis, vai arī ārstniecības iestāde, kurā saskaņā ar tiesas lēmumu ārstējas minētā persona. (3) Mainoties ārstniecības iestādei, personas medicīniskie dati tiek nodoti jaunajai ārstniecības iestādei, ārstniecības iestādēm vienojoties par datu nodošanas veidu.”.

 16. Izteikt likuma 70.1 panta pirmo daļu šādā redakcijā:

“(1) Ārstniecības persona nekavējoties informē tiesu, kura pieņēmusi lēmumu par medicīniska rakstura piespiedu līdzekļa noteikšanu, ja:

 1) persona, kurai kriminālprocesā tika noteikts medicīniska rakstura piespiedu līdzeklis, izvairās no tā vai nepilda tā nosacījumus;

 2) personas veselības stāvoklis uzlabojies vai pasliktinājies un vairs neatbilst noteiktajam medicīniska rakstura piespiedu līdzeklim.”.

 17. Aizstāt XII nodaļas nosaukumā vārdus “tiesmedicīniskā un tiespsihiatriskā” ar vārdiem “tiesu medicīniskā, tiesu narkoloģiskā un ķīmiski-toksikoloģiskā un tiesu psihiatriskā”

 18. Izteikt 72.pantu šādā redakcijā:

 “**72.pants.** Tiesu medicīnisko, tiesu narkoloģisko un ķīmiski-toksikoloģisko un tiesu psihiatrisko ekspertīzi veic pēc likumā noteiktajā kārtībā pieņemta institūcijas (amatpersonas), izmeklētāja, izmeklēšanas grupas dalībnieka, prokurora vai tiesas (tiesneša) lēmuma. Ministru kabinets nosaka kārtību, kādā notiek tiesu medicīniskā, tiesu narkoloģiskā un ķīmiski-toksikoloģiksā un tiesu psihiatriskā ekspertīze un šo ekspertīžu apmaksu.”

 19. Papildināt pārejas noteikumus ar 33., 34., 35. un 36. punktu šādā redakcijā:

“33. Līdz 9.panta 1.1 daļā minēto Ministru kabineta noteikumu spēkā stāšanās dienai piemērojami Ministru kabineta 2016. gada 24. maija noteikumi Nr. 317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”, cik tie nav pretrunā ar šo likumu.

34. Likuma 1. panta 32. punkts, 39.1 pants un 43.2 pants stājas spēkā 2022. gada 31. decembrī.

35. Likuma 9.1 panta otrā daļa un 10.2 panta otrā daļa stājas spēkā 2022. gada 31. decembrī.

36. Likuma 26. panta 2.1 daļa, 29.panta 2.1 daļa un 29. panta 2. daļas 3.punkts attiecībā par māsām – stājas spēkā 2022. gada 1. janvārī.”

Ministru prezidents A. K. Kariņš

Veselības ministrs D. Pavļuts

Iesniedzējs: veselības ministrs D. Pavļuts

Vīza: Valsts sekretāre I. Dreika